Kaapse stasiebevelvoerder van seksuele teistering verklaArgieffoto: SAPD ŉ Bevelvoerder by ŉ polisiestasie in Atlantis-in die Wes-Kaap is uit sy pos verwyder hangende ŉ ondersoek na bewerings van seksuele teistering. Volgens brig. Novela Potelwa, woordvoerder van die polisie, word die naam van die senior polisiebeampte in dié stadium weerhou. ŉ Waarnemende stasiebevelvoerder is wel reeds aangestel totdat die saak afgehandel is, het Potelwa verseker. “Die bestuur van die Suid-Afrikaanse Polisiediens beskou die bewerings teen die bevelvoerder in ŉ ernstige lig en wil toesien dat die interne sowel as die strafregtelike ondersoek nie in die wiele gery word nie. “Ons sal ons daarvan weerhou om verder oor die saak te kommunikeer totdat die ondersoeke afgehandel is,” sê Potelwa.